**Edvald Boasson-Hagen** (født 17. mai 1987 i Lillehammer) er en norsk landeveissyklist fra Rudsbygd, som sykler for franske Team TotalEnergies. Han ble profesjonell for det amerikanske laget HTC-Highroad i 2008. To år senere gikk han over til det britiske laget Team Sky i fem sesonger fra 2010 til 2014. Deretter syklet han fem sesonger for sørafrikanske MTN-Qhubeka / Dimension Data / NTT. Han har totalt fire etappeseire fra Grand Tours og tok sølv i landeveisrittet i VM i 2012.

Karriere
--------

### Amatørkarrieren

I 2005 vant han sluttetappen i Fredsrittet. Han syklet for norske Team Maxbo Bianchi i 2006 og 2007. Han vant åtte ritt i 2006, deriblant tre etapper i Tour de l'Avenir (ungdommens Tour de France) i Frankrike. Han deltok som den yngste rytteren i VM-temporittet (U23) i Salzburg 2006, der han syklet inn til femteplass. I landeveisrittet i samme VM ble han nummer 9.

I 2007 vant han 15 ritt, både etappe- og sammenlagtseire, og ble blant annet norsk mester på tempo. Han skrev samme år kontrakt med (daværende) T-Mobile. 

### Proffdebut

Edvald Boasson-Hagen i Team Columbias lagdrakt i Gent-Wevelgem i 2009.
Han innledet 2008-sesongen med å bli nummer fem i prologen i Tour of California, før han i mars slo til med sin første proffseier på tempoetappen (8,3 km) i Critérium International. Hans første ProTour-seier kom 26. august 2008 på 6. etappe i ENECO Tour. Noen uker senere vant han tre etapper i Tour of Britain.

### Sesongen 2009

Fremgangen fortsatte i 2009. 8. april 2009 vant han semiklassikeren Gent-Wevelgem. Han debuterte i Grand Tour-sammenheng i Giro d'Italia 2009 med å være på det vinnende laget på den innledende lagtempoetappen, og den 15. mai 2009 vant han den 7. etappen, i tillegg til at han ble nummer to på 6. og 8. etappe, og nummer tre på den siste tempoetappen. I august kjempet han lenge i toppen i Polen rundt. Han tok to etappeseire, og endte på tredjeplass sammenlagt. Ti dager senere var det Eneco Tour. Her vant han to etapper, var på pallen på ytterligere fire av de åtte etappene, og tok sammenlagtseieren med klar margin. I Tour of Britain vant han fire etapper på rad og tok sammenlagtseieren.

Boasson-Hagen havnet på sjetteplass på UCI-rankingen for 2009.

### Sesongen 2010

Boasson-Hagen kom på andreplass sammenlagt i Tour of Oman i februar 2010, og han tok poengtrøyen og ungdomstrøyen. Han bar ledertrøyen på andre og tredje etappe, vant tredje etappe og den avsluttende 18,5 kilometers tempoetappen. På tempoetappen distanserte han seg med nærmere ett minutt til alle andre enn sammenlagtvinner og tempoekspert Fabian Cancellara, som han slo med 17 sekunder. I mai var han tilbake etter et skadeavbrekk i to måneder på grunn av smerter i akillessenen Det første rittet etter at han kom tilbake var Bayern rundt som han tok som et treningsritt, før han deltok i etapperittet Critérium du Dauphiné der han vant siste etappe. Før skaden hadde Hagen vunnet fire etapper siden nyttår, hvorav en av seierne kom på lagtempo.

### Sesongen 2011

I 2011 ble Boasson-Hagen igjen norgesmester i tempo. I Tour de France 2011 vant han den sjette og lengste etappen, Dinan–Lisieux, foran Matthew Goss og Thor Hushovd, og den 17. og han kom på andreplass på den 16. bak Thor Hushovd. Boasson-Hagen vant for andre gang sammenlagt i Eneco Tour, denne gang 22 sekunder foran Philippe Gilbert. Han vant også den siste etappen, poengtrøya og ungdomstrøya. Gjennom 2010- og 2011-sesongene var Boasson-Hagen gjenkjennbar i feltet med sine karakteristiske gule sykkelsko, levert gjennom en privat sponsoravtale med den franske hjulprodusenten Mavic.

### Sesongen 2012

Boasson-Hagen vant NM i landeveissykling 2012, hans første NM-gull i fellesstart. Underveis var han støttet av lagkamerat i Team Sky, Lars Petter Nordhaug, og de kom sammen inn til mål etter å ha forlatt resten av norgeseliten. I Tour de France 2012 var Boasson-Hagen eneste norske deltager, hvor han bidro sterkt til at Bradley Wiggins vant sammenlagt foran lagkamerat Chris Froome. I fellesstarten i VM i landeveissykling 2012 i september tok han sølv bak Philippe Gilbert og foran Alejandro Valverde.

### Sesongen 2013

Sesongen 2013 fikk en tøff start med manglende resultater i vårsesongen. Hans første seier for året kom i Tour of Norway, da han vant sammenlagt og 4. etappe. Hans andre seier for sesongen var på 3. etappe av Critérium du Dauphiné. I Tour de France 2013 gjorde han en god jobb for sin kaptein, Chris Froome på Team Sky. Like før innspurten på den 12. etappen var Boasson-Hagen involvert i en stygg velt som førte til to brudd i skulderbladet og at han måtte bryte touren. Han var tilbake i konkurranse i Vuelta a España 2013, der han kom på andreplass på to etapper. I VM i landeveissykling 2013 i Firenze tok han bronsemedalje i lagtempo sammen med sine lagkamerater i Team Sky, mens han kom på 20.-plass i landeveisrittet.

### Sesongen 2014

2014-sesongen ble preget av manglende resultater, skader og spekulasjoner om hvilket lag Boasson-Hagen skulle sykle for kommende sesong. Etter en grei start i vår-klassikerne, måtte han trekke seg fra Giro d'Italia 2014 etter den andre hviledagen på grunn av skader han hadde pådratt seg tidligere i rittet. I forkant av norgesmesterskapet på Eidsvoll i juni trakk Boasson-Hagen seg fra alle øvelser på grunn av vedvarende skadeproblemer. Dermed var han heller ikke aktuell for Tour de France 2014, siden det endelige laguttaket ville bli gjort med bakgrunn i resultatene fra de nasjonale mesterskapene.

På en pressekonferanse 27. august 2014 ble det kjent at Boasson-Hagen hadde signert en toårskontrakt for MTN-Qhubeka, og var tiltenkt en kapteinsrolle i laget.

### Sesongen 2015

29. mars, i Gent–Wevelgem, pådro han seg et kravebeinsbrudd som ødela vår-sesongen. I slutten av mai tok han sin første seier på nesten to år da han vant den femte etappen av Tour des Fjords. I NM i landeveissykling i Boasson-Hagens hjemtrakter ble han norgesmester både på tempo og landevei. I september vant han Tour of Britain sammenlagt for andre gang i karrièren.

### Sesongen 2017

Boasson-Hagen vant den 19. etappen i Tour de France 2017. Seieren ble den tredje etappeseieren hans i Tour de France totalt.

Meritter
--------

2005
Etappeseier, Lille Fredsrittet
Sola Open
U6 Cycle Tour sammenlagt
3 etappeseire
Junior-VM
7.-plass (tempo)
12.-plass (fellesstart)
2006
Etappeseier, Rhône-Alpes Isère Tour
2 etappeseire, Thüringen rundt
Etappeseier, Ringerike Grand Prix
Scandinavian Open
3 etappeseire, Tour de l’Avenir
VM i landeveissykling
5.-plass, tempo (U23)
9.-plass, fellesstart (U23)
2007
Sammenlagt og etappeseier, Istrian Spring Trophy
Etappeseier, Tour de Normandie
2 etappeseire, Le Tour de Bretagne
Sammenlagt og 4 etappeseire, Ringerike Grand Prix
Norges flagg Norgesmester på tempo
Sammenlagt og 2 etappeseire, Paris-Corrèze
Etappeseier, Tour of Ireland
2008
Etappeseier, Critérium International
Grand Prix de Denain
Norges flagg Norgesmester på tempo
Etappeseier, Eneco Tour
3 etappeseire, Tour of Britain
2009
Gent–Wevelgem
Giro d'Italia
7. etappe og 1. etappe (lagtempo)
Norges flagg Norgesmester på tempo
2 etappeseire, Polen rundt
Eneco Tour
Sammenlagt
Poengkonkurransen
2 etappeseire
Tour of Britain
Sammenlagt
Poengkonkurransen
4 etappeseire
2010
2 etappeseire, Tour of Oman
Etappeseier, Tirreno–Adriatico
Etappeseier, Critérium du Dauphiné
Norges flagg Norgesmester på tempo
Dutch Food Valley Classic

  

2011
1. etappe, Bayern rundt
Norges flagg Norgesmester på tempo
6. etappe, Tour de France
17. etappe, Tour de France
Eneco Tour
Sammenlagt
Poengkonkurransen
Ungdomskonkurransen
1 etappeseier
Vattenfall Cyclassics
2012
2. etappe, Volta ao Algarve
3. etappe, Tirreno–Adriatico
Glava Tour of Norway
Sammenlagt
Poengkonkurransen
Ungdomskonkurransen
4. etappe,
3. etappe Critérium du Dauphiné
Norges flagg Norgesmester i landeveisritt
GP Ouest-France
 Sølv, landevei VM i landeveissykling
2013
Glava Tour of Norway
Sammenlagt
Poengkonkurransen
4. etappe,
3. etappe, Critérium du Dauphiné
Norges flagg Norgesmester på tempo
 Bronse, lagtempo (med Team Sky) VM i landeveissykling
2015
5. etappe, Tour des Fjords
Norges flagg Norgesmester på tempo
Norges flagg Norgesmester i landeveisritt
2. etappe, Danmark rundt
Sammenlagt, Tour of Britain
2016
3. etappe, Tour of Qatar
Tour of Oman
Poengkonkurransen
2. og 5. etappe
4. og 5. etappe, Tour of Norway
Critérium du Dauphiné
Poengkonkurransen
4. etappe
Norges flagg Norgesmester på tempo
Norges flagg Norgesmester i landeveisritt
7. etappe, Eneco Tour
2017
Tour of Norway
Sammenlagt
1. etappe
5. etappe
Tour des Fjords
Sammenlagt
3. etappe
4. etappe
5. etappe
Norges flagg Norgesmester på tempo
19. etappe, Tour de France
8. etappe, Tour of Britain
2018
2. etappe, Tour of Norway
Norges flagg Norgesmester på tempo
2019
1. etappe (ITT), Volta a la Comunitat Valenciana
3. etappe, Tour of Norway
1. etappe, Critérium du Dauphiné

Referanser
----------

1. ↑  «Team Sky på Twitter — Edvald Boasson Hagen: Eddy the Boss has done Norway and the team proud. Whatever the terrain, he has ridden hard. We are lucky to have him!». *TeamSky - Twitter*. 22. juli 2012. Besøkt 13. oktober 2014.
2. ↑  «Tour-fruen avslører navneendring for Edvald». TV 2. 12. september 2020. Besøkt 12. september 2020.
3. ↑  «Edvald Boasson-Hagen – roller i norsk næringsliv». Proff.no. Besøkt 12. september 2020.
4. ↑  VG: *Boasson Hagen knuste Cancellara*
5. ↑  Aftenposten.no: *Edvald sparte vond akilles*
6. ↑  tv2sporten.no Edvald tilbake i konkurranse 26. mai
7. ↑  «Siste.no: *Edvald i særklasse*». Arkivert fra originalen 3. september 2014. Besøkt 14. juni 2010.
8. ↑  «Edvald Boasson Hagen - Sky Pro-Cycling» **(engelsk)**. Mavic. Arkivert fra originalen 27. juli 2011. Besøkt 15.07.2011.
9. ↑  
Jarle Fredagsvik (10.02.2011). «Edvald svarte leserne» **(norsk)**. Nettavisen. Besøkt 15.07.2011. [*død lenke*]
10. ↑  «Edvald brøt Giro d'Italia». Procycling.no. 27. mai 2014.
11. ↑  «Edvald skadet: - Dropper alle NM-øvelser». Procycling.no. 24. juni 2014.
12. ↑  «- De trenger sterkere ryttere enn en halvskutt mann». Procycling.no. 24. juni 2014.
13. ↑  «Dette er Boasson Hagens nye lag». tv2.no. 27. august 2014.
14. ↑  «Slik blir Edvalds rolle hos MTN-Qhubeka». Procycling.no. 28. august 2014.

Eksterne lenker
---------------

* (en) Edvald Boasson-Hagen – Olympedia Rediger på Wikidata

* (en) Edvald Boasson-Hagen – UCI Rediger på Wikidata

* (en) Edvald Boasson-Hagen – ProCyclingStats Rediger på Wikidata

* (en) Edvald Boasson-Hagen – Cycling Archives Rediger på Wikidata

* (en) Edvald Boasson-Hagen – Cycling Quotient Rediger på Wikidata

* (en) Edvald Boasson-Hagen – CycleBase Rediger på Wikidata

* (en) Edvald Boasson-Hagen – TheSports.org Rediger på Wikidata
* Edvald Boasson-Hagen på Twitter Rediger på Wikidata
* Edvald Boasson-Hagen hos Protours.no
* Cruising into the ProTour, Norwegian style - intervju i cyclingnews.com, august 2007


| * v
* d
* r
Team TotalEnergies (2023) |
| --- |
| 
* Boasson-Hagen
* Bodnar
* Bonnet
* Burgaudeau
* Cabot
* Cras
* De la Parte
* Doubey
* Dujardin
* Ferron
* Grellier
* Jeannière
* Jousseaume
* Latour
* Manzin
* Oss
* Ourselin
* Sagan
* Simon
* Soupe
* Tesson
* Turgis
* Van Gestel
* Vercher
* Vuillermoz

 |

| * v
* d
* r
De olympiske ringer Norske deltakere under Sommer-OL 2008 |
| --- |
| Herrer | 
* Kurt Asle Arvesen
* Vebjørn Berg
* Stig-André Berge
* Espen Berg-Knutsen
* Edvald Boasson-Hagen
* Tore Brovold
* Frode Bovim
* Morten Djupvik
* Stein Endresen
* Geir Gulliksen
* Christopher Gundersen
* Are Hansen
* Tony André Hansen
* Harald Jensen
* Sebastian Kartfjord
* Jørre Kjemperud
* Gard Kvale
* Eirik Verås Larsen
* Peer Moberg
* Jaysuma Saidy Ndure
* Lars Petter Nordhaug
* Trond Nymark
* Alexander Dale Oen
* Gabriel Rasch
* Tarjei Skarlund
* Kristian Ruth
* Andreas Thorkildsen
* Sturla Blanck Torkildsen
* Olaf Tufte
* Erik Tysse

 |
| Kvinner | 
* Karoline Dyhre Breivang
* Lene Byberg
* Marit Fiane Christensen
* Gunn-Rita Dahle Flesjå
* Marit Malm Frafjord
* Lise Birgitte Fredriksen
* Gunhild Følstad
* Cathrine Gjerpen
* Susanne Glesnes
* Kari Aalvik Grimsbø
* Solveig Gulbrandsen
* Gro Hammerseng
* Katrine Lunde Haraldsen
* Isabell Herlovsen
* Ane Stangeland Horpestad
* Nila Håkedal
* Kari Mette Johansen
* Ruth Kasirye
* Leni Larsen Kaurin
* Guro Knutsen
* Marie Knutsen
* Alexandra Koefoed
* Tonje Larsen
* Marita Skammelsrud Lund
* Kristine Lunde
* Kathrine Maaseide
* Ida Marcussen
* Lene Mykjåland
* Christine Colombo Nilsen
* Siri Nordby
* Sara Nordenstam
* Katja Nyberg
* Tonje Nøstvold
* Gyda Ellefsplass Olssen
* Ezinne Okparaebo
* Kirsten Marathon Melkevik
* Kjersti Tysse Plätzer
* Linn-Kristin Riegelhuth
* Trine Rønning
* Erika Skarbø
* Ingvild Snildal
* Gøril Snorroeggen
* Nina Solheim
* Jannicke Stålstrøm
* Ingvild Stensland
* Lene G. Storløkken
* Siren Soot Sundby
* Else Marthe Sørlie-Lybekk
* Elise Thorsnes
* Ingrid Tørlen
* Kristina Vestveit
* Anita Valen de Vries
* Christina Vukicevic
* Melissa Wiik
* Ragnhild Aamodt

 |

| * v
* d
* r
De olympiske ringer Norske deltakere under Sommer-OL 2012 |
| --- |
| Herrer | 
* Ole Magnus Bakken
* Stig-André Berge
* Edvald Boasson-Hagen
* Kjetil Borch
* Odd Arne Brekne
* Tore Brovold
* Kristoffer Brun
* Ole-Kristian Bryhn
* Urige Buta
* Amund Nordal Gismervik
* Are Hansen
* Eivind Henriksen
* Nils Jakob Hoff
* Henrik Ingebrigtsen
* Alexander Kristoff
* Vegard Stake Laengen
* Eirik Verås Larsen
* Eivind Melleby
* Jaysuma Saidy Ndure
* Bård Nesteng
* Lars Petter Nordhaug
* Trond Nymark
* Petter Mørland Pedersen
* Bartosz Piasecki
* Kristian Ruth
* Tarjei Skarlund
* Lavrans Solli
* Martin Spinnangr
* Are Strandli
* Andreas Thorkildsen
* Olaf Tufte
* Erik Tysse
* Sebastian Wang-Hansen

 |
| Kvinner | 
* Ida Alstad
* Tonje Angelsen
* Ingvill Måkestad Bovim
* Karoline Dyhre Breivang
* Marthe Enger Eide
* Gunn-Rita Dahle Flesjå
* Marit Malm Frafjord
* Kari Aalvik Grimsbø
* Karoline Bjerkeli Grøvdal
* Siril Helljesen
* Camilla Herrem
* Kari Mette Johansen
* Linn-Kristin Riegelhuth Koren
* Amanda Kurtović
* Sara Blengsli Kværnø
* Mira Verås Larsen
* Katrine Lunde
* Kristine Lunde-Borgersen
* Heidi Løke
* Ida Marcussen
* Emilie Moberg
* Sara Nordenstam
* Tonje Nøstvold
* Ezinne Okparaebo
* Margrethe Renstrøm
* Ingvild Snildal
* Gøril Snorroeggen
* Jannicke Stålstrøm
* Linn Jørum Sulland
* Malin Westerheim

 |

| * v
* d
* r
De olympiske ringer Norske deltakere under Sommer-OL 2016 |
| --- |
| Herrer | 
* Stig-André Berge
* Kristian Blummenfelt
* Edvald Boasson-Hagen
* Kjetil Borch
* Odd Arne Brekne
* Kristoffer Brun
* Ole-Kristian Bryhn
* Sven Erik Bystrøm
* Henrik Christiansen
* Are Hansen
* Håvard Haukenes
* Nils Jakob Hoff
* Filip Ingebrigtsen
* Henrik Ingebrigtsen
* Espen Kofstad
* Vegard Stake Laengen
* Sondre Nordstad Moen
* Tore Navrestad
* Jaysuma Saidy Ndure
* Bård Nesteng
* Lars Petter Nordhaug
* Anders Pedersen
* Kristian Ruth
* Sven Martin Skagestad
* Stian Skjerahaug
* Are Strandli
* Olaf Tufte
* Erik Tysse
* Karsten Warholm

 |
| Kvinner | 
* Maia Agerup
* Ragna Agerup
* Ida Alstad
* Tonje Angelsen
* Emilie Hegh Arntzen
* Susann Bjørnsen
* Tiril Bue
* Gunn-Rita Dahle Flesjå
* Karoline Bjerkeli Grøvdal
* Vita Heine
* Camilla Herrem
* Hedda Hynne
* Amalie Iuel
* Veronica Kristiansen
* Linn-Kristin Riegelhuth Koren
* Amanda Kurtović
* Katrine Lunde
* Heidi Løke
* Ingeborg Løvnes
* Mari Molid
* Maria Mollestad
* Nora Mørk
* Stine Bredal Oftedal
* Ezinne Okparaebo
* Isabelle Pedersen
* Suzann Pettersen
* Tina Røe Skaar
* Marianne Skarpnord
* Sanna Solberg
* Signe Marie Fidje Store
* Malin Westerheim

 |

|  |  |
| --- | --- |
| Oppslagsverk/autoritetsdata | Store norske leksikon
 |